
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010.06.23. napján tartott rendkívüli elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők az alábbi kérdéseket tárgyalták meg. 
1. Tájékoztatás a Felügyelő Bizottság alakuló üléséről
Bartal György elnök tájékoztatta a jelenlévőket, hogy a Győr-Moson-Sopron Megyei Mérnöki Kamara Felügyelő Bizottsága a mai napon tartotta alakuló ülését, melyen a tagok Dr. Baksai Róbertet választották a bizottság elnökének.

2. Az új titkár-jelölt bemutatása

Bartal György elnök bemutatta az új titkár-jelöltet, Dr. Pergel Elzát.
Ezt követően az elnökség tagjai kérdéseket tettek fel a titkár jelöltnek, melyekre Dr. Pergel Elza és az elnök válaszolt. A megbeszélésen az Elnökség tisztázta a titkárral szemben támasztandó követelményeket, feladatkört, melyek ismeretében a jelölt úgy nyilatkozott, hogy a megbízást – az Elnökség támogatása esetén – elvállalná.
Az Elnökség Dr. Pergel Elza személyét titkári munkakörre alkalmasnak találta, s az alábbi határozatot hozta:

34/2010. (VI.23.) GYMSMMK Elnökségi határozat
A Győr-Moson-Sopron Megyei Mérnöki Kamara Elnöksége egyhangú határozattal úgy döntött, hogy 2010. július 1. napjától 2010. december 31. napjáig határozott időre szóló megbízási szerződést köt Dr. Pergel Elzával a titkári teendők ellátására, és december 31-ig dönt a szerződés meghosszabbításáról.
- kmf. -

Bartal György
elnök

